સૌરાષ્ટ્રના ઉના તાલુકાનાં તડ ગામે આવેલી પ્રાથમિક શાળામાં મધ્યાહન ભોજનની રસોઇ પીરસવામાં આવી હતી. શાળામાં ધોરણ -5માં અભ્યાસ કરતા 10 વર્ષીય અનીલ ધીરૂભાઇ ચાવડા નામનાં બાળકની થાળીમાં ભોજન આપતા તેમાં ગરોળીનું બચ્ચુ નીકળ્યું હતું. બાળકે ભોજન આરોગી લેતા તેને તાકીદે ઉના સરકારી હોસ્પિટલમાં સારવારમાં અર્થે લઈ જવાયો હતો. શાળાનાં ભોજનમાં આ ગરોળી કેવી રીતે આવી તે પ્રશ્ન ઉઠતા અને બાળકોનાં સ્વાસ્થ્ય સાથે ચેડાં થતાં હોવાના પ્રશ્નો ઉઠ્યા હતા. આ બાબતની જાણ ઉના સર્કલ અધિકારી વ્યાસ તેમજ સોલંકી અને મધ્યાહન ભોજન અધિકારી મહેબુલ ચૌહાણને જાણ કરતાં તેઓ પણ સ્થળ ઉપર દોડી આવ્યા હતા.